**Habilitetserklæring til brug for vejledningsarbejdet i DSAM**

Når DSAM-medlemmer og eksternt tilknyttede samarbejdspartnere indgår i vejledningsarbejde for DSAM, er der krav om gennemsigtighed omkring mulige interessekonflikter i relation til det medicinske virkefelt og særligt lægemiddel- og medicoindustrien.

Om der er interessekonflikt, beror hver gang på en konkret vurdering, som indeholder en afvejning af, hvor berørt lægen er økonomisk eller drifts-/ledelsesmæssigt:

* interessekonfliktens karakter eller styrke (er vedkommende direkte eller indirekte berørt?)
* interessekonfliktens karakter (er det inden for samme emne/fagområde eller et andet?)
* lægens funktion (er vedkommende ansat eller i projektledelsen med direkte indflydelse?)

**Habilitetspolitikken er som følger:**

* Alle oplysninger i habilitetserklæringen skal omfatte aktiviteter inden for de seneste fem år.
* Der skal udfyldes en habilitetserklæring for hver opgave på vejledningsområdet, der varetages for DSAM, og vurderingen sker fra opgave til opgave.
* Der er ingen beløbsgrænse, hvad angår den økonomiske aktivitet. Hvis vejledningens emne/fagområde og virksomhedsområdet er sammenfaldende, vil det pr. definition føre til inhabilitet.
* Som udgangspunkt er deltagelse i advisory boards for lægemiddel- og medicoindustrien og deltagelse i sponsorerede kongresser, efteruddannelse m.m. inden for vejledningens emne/fagområde ikke acceptabelt.
* Afgrænsede og mindre opgaver såsom undervisning og foredrag inden for vejledningens emne/fagområde, som ikke er faste, men enkeltstående tilfælde, er som udgangspunkt acceptable. Som tommelfingerregel to-tre gange over en femårig periode med forbehold for undervisningens omfang og karakter.
* Medvirken i enkeltstående projektarbejde, hvor man bliver honoreret for ekstra tid med patienter o.lign., er som udgangspunkt acceptabelt.
* Der kan i vurderingen af habilitetserklæringen skelnes ud fra opgaveløsningen, hvilket betyder, at der kan være mindre strikse forhold for reviewere, end det er tilfældet for arbejdsgruppemedlemmer.
* Det er generelt acceptabelt, hvis et arbejdsgruppemedlem er ansat som forsker ved et universitet på et projekt, som er finansieret af en forskningsbevilling fra et medicinalfirma, så længe der ikke er penge eller tilsvarende ydelser mellem medicinalvirksomheden og forskeren. DSAM kan udbede sig en redegørelse for, hvordan man i den konkrete sammenhæng har sikret sig at overholde armslængdeprincippet.
* Oplyste samarbejder og tilknytninger til lægemiddel- og medicoindustri bliver synlige i den pågældende vejledning, medmindre der er gået fem år, når vejledningen udgives.

|  |  |
| --- | --- |
| **Personoplysninger** | |
| Navn |  |
| Vejledningsgruppe/reviewopgave |  |
| E-mail |  |
| **Oplysninger om personlige interesser m.m. inden for de seneste fem år** | |
| Har du været ansat eller udført honorerede opgaver såsom undervisning, projekter, rådgivning af advisory boards o.l.? |  |
| Hvis ja, hvor, hvornår og hvilke(n) opgave(r) har du udført? |  |
| Har du været medlem af en bestyrelse, direktion, advisory boards i en eller flere virksomheder, organisationer eller foreninger? |  |
| Hvis ja, hvor, hvornår og hvilke(n)? |  |
| Har du direkte eller indirekte økonomiske interesser\* i en virksomhed/organisation inden for lægemiddel- eller medicoindustrien? |  |
| Hvis ja, hvilke(n): |  |
| Har du patent på et eller flere produkter, som kan knyttes til lægemiddel- eller medicoindustrien? |  |
| Hvis ja, hvilke(t)? |  |
| Har du en ægtefælle, partner eller nærmeste familie, som er tilknyttet (via medejerskab, ansættelse eller anden tilknytning) til en virksomhed/organisation i lægemiddel- eller medicoindustrien? |  |
| Hvis ja, hvem og i hvilke(n) stilling(er) og i hvilke(n) virksomhed? |  |
| Har du deltaget i sponserede kongresser, rejser, efteruddannelse o.l.? |  |
| Hvis ja, hvilke(n)? |  |
| Har du biindtægter fra anden sundhedsfaglig virksomhed end din hovedbeskæftigelse? |  |
| Hvis, ja, hvor og i hvilke(n) stilling(er)? |  |
| Har du andre forhold, som bør indgå i vurderingen af inhabilitet, f.eks. kommende aktiviteter? |  |
| Hvis ja, hvilke? |  |
| **Underskriv erklæring** | |
| Jeg har efter bedste overbevisning ingen yderligere uvedkommende interesser, som kan påvirke mit arbejde for DSAM. Hvis der sker ændringer, udfylder jeg en ny erklæring med de nye oplysninger. |  |
| Dato |  |
| \*Omfatter ikke besiddelser via investeringsforeninger, pensionsfonde m.v. | |